Լյու Ցիսին

Լյու Ցիսին (, ծնվ. հունիսի 23, 1963, Յանցյուան, Հենան, Չինաստան), չինացի հանրահայտ ֆանտաստ գրող։

Կենսագրություն 
Լյու Ցիսինը ծնվել է 1963 թվականի հունիսի 23-ին Չինաստանի Ցանցյուան քաղաքում՝ հանքափորների ընտանիքում։ Ուսանել է Հյուսիսչինական ջրային տնտեսության և էլեկտրաէներգիայի համալսարանում և այնուհետև աշխատանքի անցել հայրենի քաղաքի էլեկտրակայաններից մեկում՝ որպես էլեկտրակայանի համակարգչային ինժեներ։

Ստեղծագործություններ 
Լյու Ցիսինն իրավամբ համարվում է ժամանակակից չինական գիտական ֆանտաստիկ գրականության առանցքային, ինչպես նաեւ ամենաբեղմնավոր և ամենահանրահայտ կերպարներից մեկը։ Նրա ստեղծագործությունների հիմնական թեմաներից մեկն է ապագայի աշխարհում Չինաստանի դերի բացահայտումը և մեկնաբանումը։ Այս առումով Լյու Ցիսինի ստեղծագործությունները որոշակիորեն փորձարարական բովանդակություն ունեն և նոր ուղղություններ են բացում չինական ֆանտաստիկ գրականության համար։

Վեպեր 
 2002 - «Սատանայի աղյուսները»
 2003 - «Գերնոր ժամանակաշրջանը»
 «Հիշողություններ երկրի անցյալի մասին» (Եռագրություն)
 2007 - «Երեք մարմինների հիմնախնդիրը»
 2008 - «Խավար անտառը»
 2010 - «Մահվան ավարտը»

Պատմվածքների ժողովածուներ 
 1999 - «Կետի երգը»
 1999 - «Նրա աչքերով»
 2000 - «Ճանապարհորդող աշխարհը»
 2001 - «Գյուղական ուսուցիչը»
 2003 - «Փառք և քուն»
 2003 - «Մրջյունների և դինոզավրերի մասին»
 2004 - «Գնդաձև շանթ»
 2005 - «Մարդկության աշխատավարձը»
 2014 - «+2018»

Մրցանակներ 
Լյու Ցիսինը հանդիսանում է ֆանտաստիկայի ժանրում ստեղծագործող գրողներին տրվող չինական Գալաքսի (Galaxy) մրցանակի իննանգամյա դափնեկիր (1999-2006, 2010)։ 2010 և 2015 թվականներին նա արժանացել է Չինաստանի ֆանտաստ գրողների համաշխարհային միության Նեբուլա (Nebula) մրցանակին, իսկ 2015 թվականին «Երեք մարմինների հիմնախնդիրը» վեպի համար ստացել է «Հյուգո» մրցանակը։

Ծանոթագրություններ 

Չինացի գրողներ
Գիտաֆանտաստիկ գրողներ
Ճարտարագետներ